Rikunarita-ORG/Wikinium huggingface dataset:
# Geografische coördinoatn

Geografische coördinoatn
**Geografische coördinoatn** zyn coördinoatn die met t'ulpe van brêedtegroadn en lengtegroadn een exacte locatie ip eirde weergeevn. Brêedtegroadn noemn ze ôok wel parallellen en lengtegroadn meridioann. De langste brêedtegroad es den evenoare.

De brêedtegroadn zyn ipgedêeld in nôorder- en zuderbrêedte me de evenoare als nulpunt.

De lengtegroadn zyn ipgedêeld in ôoster- en westerlengte met de nulmeridioan of 'greenwich'lyne voe nulpunt, woar ôok 't nulpunt voe de GMT-tydsstandoard ligt.
# Latyn

Latium ( nu Lazio in Itoalië)
Latyns handschrift
**Latyn** is een Indo-Europeesche toale ofkomstig van de streke Latium (nu Lazio in Itoalië). 't Was de stad Rome die de toale over heel 't Romeins Ryk verspreidde.

De toale is beïnvloed gewist deur 't Etruskisch, woavan da 't alfabet overgepakt is, en 't Grieks.

## Geschienisse

In de loop van de 2de eeuwe v.C was 't *Klassiek Latyn* de literaire toale. De toale wierd gestandardiseerd en achter een ende begost 't vele te verschilln van de volkstoale die geklapt wierd, 't *Vulgair Latyn*. Uut verschillige van die dialectn zyn de Romoansche toaln ountwikkeld. D'oude traditionele toale leefde nog een ende voort in 't *Middeleeuws Latyn* da neffest de volkstoale gebruukt wierd in de kerke, de literateure en de weetnschap.

## Gebruuk van Latyn nu

Den dag van vandoage wordt Latyn nog gebruukt:

* in weetnschappelyke termn
* vo d'officiële noamn van plantn en beestn (vb. van Linnaeus)
* in d'anatomie
* in de katholieke kerke
* in Vaticoanstad

In Vloandern wordt Latyn nog assan angeleerd in 't algemeen secundair ounderwys.

Nederlands is e Germoansche toale moa toch kommn der vele woordn van 't Latyn, lik de noamn van de moandn. Ook woordn lik *zolder < solarium, kelder < cellarium, veinster < fenestra, tiggel < tegula, stroate < (via) strata, wyn < vinum* zyn styf oude leenwoordn.

Ook minder oude leenwoordn uut 't Latyn lik *idem*, *post scriptum*, *ad fundum*, *ad rem*, *curriculum vitae*, *status quo*, wordn nog assan gebruukt.

|  |  |
| --- | --- |
|  | Ofbeeldiengn die ier by passn ku je vien in de categorie **Latin language** van Wikimedia Commons. |
# Kentucky

|  |  |
| --- | --- |
| Dat artikel ier is nog moa e klêen begun. Ge zyt g'inviteerd vôor ip **bewerkn** te klikkn vo mêer encyclopedische kennisse toe te voegn. |  |

Kentucky in de Verenigde Stoaten van Amerika
**Kentucky**, officieel 't **Gemenebest Kentucky**, is e stoat van de Zuydelike Stoaten van de Verenigde Stoaten, ip de grenze met de Midwest. De bynoame is "Bluegrass state".

* Vlagge
* Zegel

't Grenst in 't noorden an Illinois, Indiana en Ohio, in 't noordoosten an West Virginia, in 't oosten an Virginia, in 't zuyden an Tennessee en in 't westen an Missouri. De noordelike grenze wordt gevormd deur de riviere de Ohio.

De stoat Kentucky besloat 104.656 km² en der weunen 4.505.836 menschen (2020). Den hoofdstad is Frankfort en de grotste stad is Louisville.

|  |  |
| --- | --- |
|  | Ofbeeldiengn die ier by passn ku je vien in de categorie **Kentucky** van Wikimedia Commons. |
# Zuydelike Verenigde Stoaten

|  |  |
| --- | --- |
| Dat artikel ier is nog moa e klêen begun. Ge zyt g'inviteerd vôor ip **bewerkn** te klikkn vo mêer encyclopedische kennisse toe te voegn. |  |

Zuydelike Verenigde Stoaten
De **Zuydelike Verenigde Stoaten** of de **Zuydelike Stoaten** (Yngels: the Southern United States of Dixie, ook the Southern States, the American South, the Southland, Dixieland of simpelweg the South) is e geografische en culturele regio die 't zuydoosten en 't centroal zuyden van de Verenigde Stoaten besloat.

't Ligt tusschen den Atlantischen Oceoan en de Westelike Verenigde Stoaten, met de Midwest en de Noordoostelyke Verenigde Stoaten in 't noorden en de Golve van Mexico en Mexico in 't zuyden dervan.

Volgens d' officiële definiesje van 't United States Census Bureau bestoat de Zuydelike Verenigde Stoaten uyt de volgende stoaten:

|  |  |
| --- | --- |
| * Alabama
* Arkansas
* Florida
* Georgia
* Kentucky
* Louisiana
* Mississippi
 | * North Carolina
* Oklahoma
* South Carolina
* Tennessee
* Texas
* Virginia
* West Virginia
 |